Diari Oficial de la Generalitat Valenciana


Sumari del DOGV 5487, del 11-04-2007 (2007/2835)

Notificació a Comercial Técnica de Azulejos y Gres, SL. Judici número 000346/2006.
----------------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/2835


Data del document
:   09-02-2007

Organisme emissor
:   Jutjat de Primera Instància Número 4 de València

Tipus de document
:   Edicte

Descriptors 

:   * sistema judicial

Procediment: assumpte civil 000346/2006.  
María Teresa Esteve Ramos, secretària del Jutjat de Primera Instància número 4 de València, fa saber:  
Que en este Jutjat se segueix el procediment de judici verbal (desnonament per falta de pagament) 000346/2006, a instància d'Isval, SL, contra Comercial Técnica de Azulejos y Gres, SL.  
En el judici referit s'ha dictat la resolució que té l'encapçalament i decisió com es diu tot seguit:  
"Sentència número 2/2007  
València, 11 de gener de 2007  
La magistrada jutgessa Beatriz de la Rubia Comos del Jutjat de Primera Instància número 4 d'esta capital ha vist les presents actuacions de judici verbal de desnonament número 346/2006, promogudes pel procurador Francisco Javier Frexes Castrillo, en nom i representació d'Isval, SL, i assistida pel lletrat José María Sorio García, contra Comercial Técnica de Azulejos y Gres, SL, en rebel·lia en este procediment.  
Decisió:  
Estimant íntegrament la demanda interposada pel procurador Francisco Javier Frexes Castrillo, en nom i representació d'Isval, SL, contra Comercial Técnica de Azulejos y Gres, SL, declare resolt el contracte d'arrendament subscrit entre ambdues parts en relació amb l'habitatge siti a València, carrer de Luis Bolinches, número 29, 7é-B, per no pagar les rendes i quantitats assimilades que s'hi indiquen, i condemne l'arrendatària Comercial Técnica de Azulejos y Gres, SL, a sotmetre's a l'anterior declaració i a deixar, dins del termini legal, vacu, lliure i expedit i a disposició de la part actora, l'immoble esmentat; així mateix estimant l'acció de reclamació de rendes formulada conjuntament amb aquella, condemne Comercial Técnica de Azulejos y Gres, SL, a pagar a l'actor la quantitat de mil sis-cents seixanta-huit euros (1.668 Euros), més les rendes que es meriten fins a l'execució de la sentència i interessos legals conforme a l'article 576 de la Llei d'Enjudiciament Civil, amb la imposició expressa a la part demandada de les costes processals.  
Notifiqueu la present resolució, fent saber a les parts que no és ferma i que pot ser objecte de recurs en apel·lació. Este recurs, de què coneixerà l'Audiència Provincial, haurà de ser preparat davant d'este Jutjat dins del termini dels cinc dies següents al de la notificació de la present resolució; l'escrit de preparació haurà de complir els requisits que s'indiquen en l'article 457.2 de la Llei 1/2000, d'Enjudiciament Civil. Així mateix, feu saber que, de conformitat amb l'article 449.1 de la Llei d'Enjudiciament Civil, no s'admetrà als demandats el recurs d'apel·lació, extraordinari per infracció processal o cassació, si quan el prepara no manifesta, acreditant-ho per escrit, que ha satisfet les rendes vençudes i les que d'acord amb el contracte haja de pagar de bestreta.  
Que el secretari expedisca un testimoniatge de la present resolució, que s'unirà a les actuacions en què es va dictar, i que es porte l'original al llibre de sentències (conforme al que estableix l'article 265 de la Llei Orgànica del Poder Judicial).  
Esta és la meua sentència que, jutjant en primera instància, pronuncie, mane i firme".  
I perquè valga de notificació en la forma oportuna, amb la indicació dels recursos indicats en l'esmentada resolució a la part demandada, que es troba en parador ignorat, Comercial Técnica de Azulejos y Gres, SL, conforme al que disposa l'article 164 de la Llei d'Enjudiciament Civil, s'expedeix el present edicte.  
València, 9 de febrer del 2007.- La secretària judicial: María Teresa Esteve Ramos."  
Diligència. València, 9 de febrer de 2007.  
Que estenc jo, la secretària judicial, per a fer constar que el present edicte ha quedat fixat el dia de hui al tauler d'anuncis. En done fe.